Abengourou

Abengourou on linn Elevandiluuranniku idaosas Ghana piiri lähedal. Linn asub umbes 200 km riigi pealinnast Abidjanist kirde poolLarousse. Abengourou on Kesk-Comoé piirkonna, Abengourou departemangu ja Abengourou valla keskus. Linna geograafilised koordinaadid on 6° 44′ N, 3° 30′ WGeonames.

Lähimad linnad on Berekum idas Ghana territooriumil, Daoukro läänes, Agnibilékrou põhjas ja Adzopé lõunas.

Nimi
Linna nimi tuleb akanikeelsest väljendist n'pé kro ('ma ei salli pikka juttu').

Rahvastik
Elanike arv
Elanike arv oli 
1975. aastal 30 028World Gazetteer
1988. aastal 58 974
1998. aastal 84 512
2014. aastal 135 635

Etniline koosseis
Põhiosa linna elanikest moodustavad anjid, Ghanast sisse rännanud akanite rühm. Abengourou on anjide keskus. Seal on anjide ülempealiku, Indénié kuningriigi kuninga residents, mis on ehitatud 1882. aastal. See on kaunistatud Indénié reliikviate ja seinavaipadega.

Religioon
Linn on katoliku kiriku Abengourou piiskopkonna keskus. Seal asub Abengourou katedraal.

Majandus
Abengourou on oluline kaubanduspiirkond, kus tegeletakse maisi-, manioki-, jamsi-, banaani-, koolapähkli-, kohvi-, kakao- ja metsamüügiga. Tähtsamad põllumajandussaadused on kohv ja kakao, mida eksporditakse Abidjani kaudu.

Transport
Linn on oluline sõlmpunkt pealinnast Abidjanist Ghanasse viival teelBritannica.

Abengourou lennujaam asub linnast kagus Bossuini lähedalGeonames.

Ajalugu
Prantsuse koloniaalvõimu esindajad rajasid Abengourousse oma haldusasutuse 1896. aastal.

Haridus ja teadus
Linnas on põllumajanduskool, mille juurde kuulub kohvi- ja kakaotaimede uurimiskeskus.

Tuntud abengouroulasi
Koffi Kwahulé – kirjanik
François Yattien Amiguet – statistik

Viited

Kategooria:Elevandiluuranniku linnad